Καλλινίκη

Μουσική βραδιά με ελαφρολαϊκά και έντεχνα τραγούδια
2025-05-10 20:30 - 23:30 (Europe/Athens) | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ελάτε να περάσουμε μία όμορφη βραδιά με επιτυχίες που αγαπήσαμε και τραγουδάμε από το ελαφρολαικό & έτεχνο τραγούδι με τους Έλενα Ζαφείρη, Ηλία Γεωργουλέα και τη Μαρίτα Κωνσταντινοπούλου.
Στο πιάνο η Μαρίτα Κωνσταντινοπούλου
Το Σάββατο 10 Μαΐου και ώρα 20:30
Κόστος 10€ με ποτό (8€ για τα μέλη του συλλόγου)

2η Γιορτή Αγάπης
2025-05-04 11:00 - 14:00 | Πλατεία Αναλήψεως, Πλατεία Αναλήψεως, Βριλήσσια, 15235
Σας προσκαλούμε στην 2η ΓΙΟΡΤΗ ΑΓΑΠΗΣ ΠΟΛΙΤΙΣΤΙΚΩΝ ΣΥΛΛΟΓΩΝ ΔΗΜΟΥ ΒΡΙΛΗΣΣΙΩΝ

Οι Πολιτιστικοί σύλλογοι Βριλησσίων, υπο την Αιγίδα του Δήμου Βριλησσίων ενώνουν τις δυνάμεις τους για καλό σκοπό και σας προσκαλούν στη «2η Γιορτή Αγάπης»που θα γίνει την ΚΥΡΙΑΚΗ 4/5/2025 στην πλατεία Ανάληψης στα Βριλήσσια.
Η γιορτή μας θα είναι πρωινή, θα ξεκινήσει στις 11.00π.μ. και θα ολοκληρωθεί στις 14.00μ.μ..
Σκοπός της εκδήλωσης είναι η ενίσχυση του ΚΟΙΝΩΝΙΚΟΥ ΠΑΝΤΟΠΩΛΕΙΟΥ της πόλης μας, γνωρίζοντας την πολιτιστική παράδοση διαφόρων τόπων της χώρας μας , είτε με τους παραδοσιακούς χορούς είτε με τοπικά κεράσματα.

Η είσοδος είναι ελεύθερη για όλους.

Τα μέλη των συλλόγων αλλά και όλοι οι συμπολίτες μας μπορούν να φέρουν στον χώρο της εκδήλωσης τα παρακάτω είδη:

*· ΣΑΜΠΟΥΑΝ

· ΑΦΡΟΛΟΥΤΡΑ

· ΟΔΟΝΤΟΚΡΕΜΕΣ

· ΟΔΟΝΤΟΒΟΥΡΤΣΕΣ

· ΚΡΕΜΟΣΑΠΟΥΝΑ*

Όλα τα προσφερόμενα είδη θα μαζευτούν σε ένα σημείο που θα οριστεί στην πλατεία, σε όχημα που θα διαθέσει ο Δήμος Βριλησσίων.

Η γιορτή θα πλαισιωθεί με πολιτιστικά δρώμενα των συλλόγων, ώστε αυτή η συνάντηση να γίνει ένα αντάμωμα αγάπης των συμπολιτών μας.

Συμμετέχουν οι σύλλογοι :

ΒΡΑΧΟΣ ΒΡΙΛΗΣΣΟΥ, ΒΡΙΛΗΣΣΟΣ ΦΥΣΙΟΛΑΤΡΙΚΗ ΚΙΝΗΣΗ, ΕΛΕΥΘΕΡΗ ΕΚΦΡΑΣΗ ΓΥΝΑΙΚΩΝ ΒΡΙΛΗΣΣΙΩΝ, ΕΝΩΣΗ ΓΟΝΕΩΝ ΚΑΙ ΚΗΔΕΜΟΝΩΝ ΒΡΙΛΗΣΣΙΩΝ, ΕΝΩΣΗ ΚΡΗΤΩΝ ΒΡΙΛΗΣΣΙΩΝ, ΕΝΩΣΗ ΠΟΝΤΙΩΝ “ΟΙ ΤΡΑΝΤΕΛΛΗΝΕΣ”, Ε.Ε.Φ.Α.Σ. ΑΝΩ ΒΡΙΛΗΣΣΙΩΝ «Η ΜΕΤΑΜΟΡΦΩΣΗ ΤΟΥ ΣΩΤΗΡΟΣ», ΣΥΛΛΟΓΟΣ ΕΘΕΛΟΝΤΩΝ ΑΙΜΟΔΟΤΩΝ-“Η ΑΛΛΗΛΕΓΓΥΗ”,

ΣΥΛΛΟΓΟΣ ΕΛΛΗΝΟΚΥΠΡΙΩΝ, ΣΥΛΛΟΓΟΣ ΗΠΕΙΡΩΤΩΝ ΒΡΙΛΗΣΣΙΩΝ “ΠΥΡΡΟΣ”, ΣΥΛΛΟΓΟΣ ΠΟΛΙΤΙΣΤΙΚΟΣ “ΚΑΛΛΙΝΙΚΗ” ,
ΣΥΛΛΟΓΟΣ ΜΑΚΕΔΟΝΩΝ-ΘΡΑΚΙΩΤΩΝ ΒΟΡΕΙΟΑΝΑΤΟΛΙΚΗΣ ΑΤΤΙΚΗΣ ΔΗΜΟΥ ΒΡΙΛΗΣΣΙΩΝ, ΣΥΛΛΟΓΟΣ ΝΗΣΩΝ ΒΟΡΕΙΟΥ ΑΙΓΑΙΟΥ, ΣΥΝΔΕΣΜΟΣ ΑΡΚΑΔΩΝ ΒΡΙΛΗΣΣΙΩΝ, ΠΑΝΑΘΗΝΑΪΚΗ ΟΡΓΑΝΩΣΗ ΓΥΝΑΙΚΩΝ ΠΑΡΑΡΤΗΜΑ ΒΡΙΛΗΣΣΙΩΝ, 4ο ΣΥΣΤΗΜΑ ΠΡΟΣΚΟΠΩΝ ΒΡΙΛΗΣΣΙΩΝ

Έναρξη 11:00π.μ.

11:00 Καλωσόρισμα από την Πρόεδρο του ΣΥΛΛΟΓΟΥ ΕΛΛΗΝΟΚΥΠΡΙΩΝ Μαριάνθη Χατζηκωνσταντίνου. Σύντομή ομιλία για το νόημα της αγάπης και του εθελοντισμού.

11:15 Εργαστήρι ΑΝΕΜΟΥΡΙΩΝ για παιδιά (κρεμαστή κατασκευή για τον αέρα, από το εργαστήρι ART & CRAFT του ΒΡΑΧΟΥ ΒΡΙΛΗΣΣΟΥ) – Σκάκι (με αγώνα επίδειξης “ΣΥΜΟΥΛΤΑΝΕ” από τον Ε.Ε.Φ.Α.Σ ΆΝΩ ΒΡΙΛΗΣΣΙΩΝ – Μικρό Δρώμενο και κατασκευή καρδιάς για παιδιά από το ΣΥΛΛΟΓΟ ΕΘΕΛΟΝΤΩΝ ΑΙΜΟΔΟΤΩΝ “Η ΑΛΛΗΛΕΓΓΥΗ” – Εργαστήρι για παιδιά (με θέμα την Κύπρο από το ΣΥΛΛΟΓΟ ΕΛΛΗΝΟΚΥΠΡΙΩΝ ΒΡΙΛΗΣΣΙΩΝ – Εργαστήρι πυρογραφίας, κατασκευών και κωδικοποίησης από το 4ο ΣΥΣΤΗΜΑ ΠΡΟΣΚΟΠΩΝ ΒΡΙΛΗΣΣΙΩΝ.

– Όλα τα Εργαστήρια είναι με *ΔΩΡΕΑΝ ΣΥΜΜΕΤΟΧΗ*.

12:00 Χαιρετισμός Δημάρχου και Αντιδημάρχου Κοινωνικής Πολιτικής και Πρωτοβάθμιας Υγείας. 12:15 *ΧΟΡΕΥΤΙΚΑ ΤΩΝ ΣΥΛΛΟΓΩΝ*

– Χορευτικό (ΒΡΙΛΗΣΣΟΣ ΦΥΣΙΟΛΑΤΡΙΚΗ ΚΙΝΗΣΗ) – Χορευτικό (ΈΝΩΣΗ ΚΡΗΤΩΝ) – Χορευτικό (ΣΥΛΛΟΓΟΣ ΗΠΕΙΡΩΤΩΝ “ΠΥΡΡΟΣ” – Χορευτικό (ΣΥΛΛΟΓΟΣ ΜΑΚΕΔΟΝΩΝ-ΘΡΑΚΙΩΤΩΝ ΒΟΡΕΙΟΑΝΑΤΟΛΙΚΗΣ ΑΤΤΙΚΗΣ ΔΗΜΟΥ ΒΡΙΛΗΣΣΙΩΝ)

– Χορευτικό (ΣΥΛΛΟΓΟΣ ΝΗΣΩΝ ΒΟΡΕΙΟΥ ΑΙΓΑΙΟΥ) – Χορευτικό (ΣΥΛΛΟΓΟΣ ΚΑΛΛΙΝΙΚΗ)

*ΚΕΡΑΣΜΑΤΑ*

ΒΡΙΛΗΣΣΟΣ ΦΥΣΙΟΛΑΤΡΙΚΗ ΚΙΝΗΣΗ

ΕΛΕΥΘΕΡΗ ΕΚΦΡΑΣΗ ΓΥΝΑΙΚΩΝ ΒΡΙΛΗΣΣΙΩΝ

ΕΝΩΣΗ ΚΡΗΤΩΝ ΒΡΙΛΗΣΣΙΩΝ (Τσίπουρο, τσάι και βότανα της Κρήτης) ΕΝΩΣΗ ΠΟΝΤΙΩΝ “ΟΙ ΤΡΑΝΤΕΛΛΗΝΕΣ” (Παραδοσιακά Εδέσματα και Ποτά)

ΣΥΛΛΟΓΟΣ ΕΛΛΗΝΟΚΥΠΡΙΩΝ

ΣΥΛΛΟΓΟΣ ΗΠΕΙΡΩΤΩΝ ΒΡΙΛΗΣΣΙΩΝ “ΠΥΡΡΟΣ” (Λουκούμια και τσίπουρο) ΣΥΛΛΟΓΟΣ ΜΑΚΕΔΟΝΩΝ-ΘΡΑΚΙΩΤΩΝ ΒΟΡΕΙΟΑΝΑΤΟΛΙΚΗΣ ΑΤΤΙΚΗΣ ΔΗΜΟΥ ΒΡΙΛΗΣΣΙΩΝ (Ακανέδες Σερρών και καβουρμά Θράκης)

ΣΥΝΔΕΣΜΟΣ ΑΡΚΑΔΩΝ ΒΡΙΛΗΣΣΙΩΝ

ΠΑΝΑΘΗΝΑΪΚΗ ΟΡΓΑΝΩΣΗ ΓΥΝΑΙΚΩΝ ΠΑΡΑΡΤΗΜΑ ΒΡΙΛΗΣΣΙΩΝ

Κατά την διάρκεια της γιορτής οι συμμετέχοντες σύλλογοι θα ενημερώνουν τους συμπολίτες μας για τις δράσεις και το πρόγραμμα τους

Σας περιμένουμε!!!

Μαθήματα προετοιμασίας παιδιών της ΣΤ' Δημοτικού για τις εισαγωγικές εξετάσεις των καλλιτεχνικών σχολείων
2025-05-03 15:00 - 17:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
ΜΑΘΗΜΑΤΑ ΠΡΟΕΤΟΙΜΑΣΙΑΣ ΠΑΙΔΙΩΝ της ΣΤ’ ΔΗΜΟΤΙΚΟΥ για τις ΕΙΣΑΓΩΓΙΚΕΣ ΕΞΕΤΑΣΕΙΣ ΤΩΝ ΚΑΛΛΙΤΕΧΝΙΚΩΝ ΣΧΟΛΕΙΩΝ στο Πολυχώρο του ΠΟΛΙΤΙΣΤΙΚΟΥ ΣΥΛΛΟΓΟΥ ΒΡΙΛΛΗΣΣΙΩΝ “ΚΑΛΛΙΝΙΚΗ” kalliniki.gr
Μαθήματα ομαδικού αυτοσχεδιασμού, απαγγελίας και δημιουργικής γραφής από την Μαριλίζα Χρονέα – ηθοποιό και παιδαγωγό θεάτρου, σε παιδιά ΣΤ’ Δημοτικού που ενδιαφέρονται να συμμετάσχουν στις εισαγωγικές εξετάσεις των καλλιτεχνικών σχολείων.
🟧ΜΑΘΗΜΑ ΑΥΤΟΣΧΕΔΙΑΣΜΟΥ ΚΑΙ ΑΠΑΓΓΕΛΙΑΣ ΓΙΑ ΤΗΝ ΚΑΤΕΥΘΥΝΣΗ ΘΕΑΤΡΟΥ/ΚΙΝΗΜΑΤΟΓΡΑΦΟΥ
Α. ΜΑΘΗΜΑ ΟΜΑΔΙΚΟΥ ΑΥΤΟΣΧΕΔΙΑΣΜΟΥ
Εκπαίδευση στον αυτοσχεδιασμό, μέσα από ατομικές και ομαδικές σκηνικές δράσεις που καλλιεργούν τη σωματική έκφραση, τη φυσική εκφορά του θεατρικού λόγου, τη σχέση του σώματος με το χώρο και τη σχέση με τους συμπαίκτες, ενισχύοντας την αυτοπεποίθηση, τον συντονισμό, τη συγκέντρωση, καθώς και την εκφραστικότητα και την κατεύθυνση προς το κοινό.
Β. ΜΑΘΗΜΑ ΑΠΑΓΓΕΛΙΑΣ ΚΕΙΜΕΝΟΥ
Δίνεται έμφαση στην καθαρότητα της εκφοράς και στην εκφραστική απόδοση ενός κειμένου, μέσα από ενδυνάμωση των προσωπικών χαρακτηριστικών του κάθε μαθητή, της κάθε μαθήτριας, με στόχο τη δημιουργική απόδοση της ατμόσφαιρας, του ύφους και των νοημάτων του κειμένου.
🟧ΜΑΘΗΜΑ ΔΗΜΙΟΥΡΓΙΚΗΣ ΓΡΑΦΗΣ ΓΙΑ ΟΛΕΣ ΤΙΣ ΚΑΤΕΥΘΥΝΣΕΙΣ ΤΩΝ ΚΑΛΛΙΤΕΧΝΙΚΩΝ ΣΧΟΛΕΙΩΝ
Εξοικείωση με τη δραματουργική προσέγγιση μιας ιστορίας, καθώς και με τα γραπτά εκφραστικά μέσα, με στόχο τη διοχέτευση της φαντασίας και της δημιουργικότητας του κάθε μαθητή και μαθήτριας μέσα στον γραπτό λόγο. Το μάθημα απευθύνεται σε υποψήφιους, υποψήφιες όλων των κατευθύνσεων των καλλιτεχνικών σχολείων (εικαστικών, χορού, θεάτρου/κινηματογράφου).
Η ομαδική προετοιμασία εξασφαλίζει την τριβή των παιδιών με τον τρόπο διεξαγωγής των εξετάσεων. Θα προγραμματιστούν μαθήματα ΠΡΟΣΟΜΟΙΩΣΗΣ προς τα τέλη της διάρκειας προετοιμασίας.
Μαθήματα μπορούν να λάβουν χώρα και ατομικά, ανάλογα με τις ανάγκες και τη χρονική διαθεσιμότητα των συμμετεχόντων.
🟢ΩΡΕΣ ΜΑΘΗΜΑΤΩΝ
✅Μάθημα Αυτοσχεδιασμού και Απαγγελίας
Κάθε Σάββατο 3:00 με 4:15
✅Μάθημα Δημιουργικής Γραφής
Κάθε Σάββατο 4:15 με 5:30
📗Έναρξη μαθημάτων: Σάββατο 28 Ιανουαρίου 2025
(Εγγραφές μπορούν να γίνουν καθ΄ όλη τη διάρκεια της χρονιάς).
Περιορισμένος αριθμός συμμετεχόντων.

Θέατρο Μικρό Γκλόρια "Το τρίτο στεφάνι - Εγώ, η Εκάβη..."
2025-04-27 20:00 - 22:30 | Θέατρο Μικρό Γκλόρια, Ιπποκράτους 7, Αθήνα, 10679, Greece
Πάμε θέατρο; Το Τρίτο Στεφάνι -Εγώ, η Εκάβη του Κώστα Ταχτσή.
Κυριακή 27/4 στις 20:00 στο θέατρο Μικρό Γκλόρια
Μια ιστορία γεμάτη περιπέτειες και ελπίδες. Μια νέα θεατρική προσέγγιση που εστιάζει στην ζωή της Εκάβης. Μεσοπόλεμος – Κατοχή- Αθήνα – Θεσσαλονίκη.

Σε αυτήν την αναδρομή στο παρελθόν με φόντο την Ελληνική ιστορία στο πρώτο μισό του 20ου αιώνα, προβάλλονται οικογενειακές περιπέτειες και προβληματισμοί των περισσότερων γυναικών της περιόδου μέσω της ηρωίδας μας..
Το Τρίτο Στεφάνι εκδόθηκε το 1962 και κατέχει μια θέση ορόσημο στην ελληνική λογοτεχνία. Η ιδιαίτερη απήχηση του καθιστά τον Κώστα Ταχτσή έναν από τούς κορυφαίους συγγραφείς της εποχής του.
Κόστος 16 ευρώ (συν η μεταφορά 6€)
Ώρα αναχώρησης από την Καλλινίκη 18:45
Κρατήσεις εισιτηρίων τηλ 210-6139689

Σαλβαδόρ Νταλί - Cybernetics
2025-04-06 11:00 - 13:00 | Κέντρο Πολιτισμού “Ελληνικός Κόσμος”, Πειραιώς 254, Ταύρος, 17778
H ΚΑΛΛΙΝΙΚΗ την Κυριακή 6 ΑΠΡΙΛΙΟΥ 2025 και ώρα 11:00 , επισκέπτεται την φαντασμαγορική έκθεση των διάσημων έργων του ΣΑΛΒΑΔΟΡ ΝΤΑΛΙ .
Ο θαυμαστός κόσμος του πρωτοπόρου καλλιτέχνη ζωντανεύει μπροστά στα μάτια μας με τον πιο συναρπαστικό τρόπο , μιας συναρπαστικής περιήγησης από μία εντελώς νέα οπτική !!
Dali Cybernetics Athens-Immersive Experience
Immersive Experience σε 500 τμ Οθόνες, Virtual Reality, Digital Art
Η έκθεση μετά από την παρουσίασή της σε Λονδίνο, Βαρκελώνη, Κοπεγχάγη, Βερολίνο και Θεσσαλονίκη, φιλοξενείται στο Ίδρυμα Μείζονος Ελληνισμού «Ελληνικός Κόσμος»!
Μια μοναδική εμπειρία που θα μαγέψει όλες τις ηλικίες.
«Επειδή εγώ γίνομαι καμιά φορά ζωγράφος, οι άνθρωποι πιστεύουν ότι είμαι καλλιτέχνης. Το πραγματικό μου ενδιαφέρον είναι οι Κυβερνοεπιστήμες (Cybernetics), η Κβαντική Φυσική κι η Βιολογία.», Σαλβαδόρ Νταλί.
Τιμή εισιτήριου για μαθητές 10 ευρώ για ενήλικες 14, (η μεταφορά 6 ευρώ/άτομο)
Δηλώσεις συμμετοχής : 210-6139589 απογευματινές ώρες 17:30-20:30

Μαθήματα για υποψήφιους ηθοποιούς στο Εθνικό Θέατρο
2025-04-01 - 2025-04-11 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
ΠΡΟΕΤΟΙΜΑΣΙΑ ΥΠΟΨΗΦΙΩΝ ΗΘΟΠΟΙΩΝ,ΓΙΑ ΤΟ ΕΘΝΙΚΟ ΘΕΑΤΡΟ & ΤΙΣ ΑΝΤΙΣΤΟΙΧΕΣ ΤΩΝ ΑΝΩΤΕΡΩΝ ΔΡΑΜΑΤΙΚΩΝ ΣΧΟΛΩΝ , ΣΤΗΝ “ΚΑΛΛΙΝΙΚΗ”

Ο ηθοποιός και σκηνοθέτης Τάσος Ράπτης (δάσκαλος της θεατρικής ομάδας του Σύλλογος Βριλησσίων Καλλινίκη ) αναλαμβάνει την προετοιμασία υποψηφίων για τις εισαγωγικές εξετάσεις του Εθνικού Θεάτρου και τις αντίστοιχες των Ανώτερων Δραματικών Σχολών.

Οι υποψήφιες/υποψήφιοι θα προετοιμαστούν σε μονολόγους, ποίηση και αυτοσχεδιασμό.
Τα μαθήματα είναι ατομικά και οι ώρες διεξαγωγής τους θα προκύψουν κατόπιν συννενόησης.
Ο χώρος διεξαγωγής των μαθημάτων είναι στην αίθουσα του πολιτιστικού συλλόγου Καλλινίκη, στην οδό Κισσάβου 18Α στα Βριλήσσια.

ΒΙΟΓΡΑΦΙΚΟ ΣΗΜΕΙΩΜΑ

Ο Τάσος Ράπτης είναι ηθοποιός και σκηνοθέτης, απόφοιτος του εργαστηρίου υποκριτικής τέχνης του Άκη Δαβή στο θέατρο Αλκμήνη (1998 – 2001).
Εχει παρακολουθήσει σεμινάρια με τους Λόρνα Μάρσαλ (Σαίξπηρ), Άρη Ρέτσο (αρχαίο δράμα) και Αντώνη Μυριαγκό (σωματικό θέατρο – αέναος αυτοσχεδιασμός).

Εκανε ντεμπούτο στο θέατρο το 1999 στην παράσταση “Του Κουτρούλη ο γάμος” του Ν.Ρ.Ραγκαβή με το θίασο διθύραμβο, σε σκηνοθεσία Μιχάλη Ζωγραφίδη.
Έκτοτε έχει πάρει μέρος σε περισσότερες από 80 παραστάσεις από όλα, σχεδόν, τα είδη του θεάτρου.

Σημαντικότερες συνεργασίες με το Εθνικό θέατρο καθώς και με τα θέατρα Κνωσσός, Ημέρας, Χορν, Αλίκη, Μικρό Χορν, Βαφείο, Αλκμήνη, Διθύραμβος, Studio Μαυρομιχάλη κ.α.
Τα τελευταία χρόνια είναι σταθερός συνεργάτης της ομάδας Μαγικές Σβούρες σε παραστάσεις για παιδιά και της καλλιτεχνικής κολλεκτίβας Ανοικείωση σε ένα θέατρο προσανατολισμένο στη διδασκαλία του Μπρεχτ στο επικό – διαλεκτικό θέατρο.

Εχει παρει μέρος σε πολλές ταινίες μικρού και μεγάλου μήκους, όπως “Under” του Βαγγέλη Μπέκα, “The rape of the Sabine women” της Eve Sussman, “Common Birds” των Silvia Mglioni και Graeme Thompson, καθώς και σε τηλεοπτικές σειρές με τελευταία εμφάνιση στις Ψυχοκόρες του ANT1, ενώ έχει υπάρξει αφηγητής σε ντοκιμαντέρ με σημαντικότερο το “Σαν πέτρινα λιοντάρια στη μπασιά της νύχτας του Olivier Zishoua.

Εχει σκηνοθετήσει τις παραστάσεις “Η αληθινή απολογία του Ιησού” του Ανδρέα Πολυκάρπου, “Τα ντουφέκια της κυρίας Καρράρ” του Μπέρτολτ Μπρεχτ και “Viva la muerte” του Γιάννη Παπάζογλου.

Τα τελευταία χρόνια προετοιμάζει υποψήφιους για εισαγωγή σε δραματικές σχολές και είναι υπεύθυνος των θεατρικών ομάδων των πολιτιστικών συλλόγων Καλλινίκη στα Βριλήσσια και Rosa Colorato στο Καματερό.

Αυτή τη σεζόν παίζει στην παράσταση “Η Αλίκη στη χώρα των θαυμάτων” σε σκηνοθεσία Δημήτρη Αδάμη στο θέατρο Χορν.

Στοιχεία επικοινωνίας εκδήλωσης ενδιαφέροντος
Τηλέφωνα: 6955540755, 2106139689
email: tassosraptis@yahoo.gr

Μαθήματα παραδοσιακών χορών - Ζεϊμπέκικο - Απτάλικο - Χασαποσέρβικο
2025-03-29 11:30 - 12:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μαθαίνουμε παραδοσιακούς χορούς: ζεϊμπέκικο, απτάλικο (απταλ χαβασι), χασοποσέρβικο, χασάπικο, με την βραβευμένη δασκάλα κα Μαρία Κωσταρά.
ΕΝΑΡΞΗ: Σάββατο 05/10/2024 και κάθε Σάββατο και ώρα 11:30 – 12:30

Εκδρομή στο Μιλάνο
2025-03-28 - 2025-03-31
Μιλάνο: Εκεί που η ζωή είναι ένα διηνεκές… catwalk
Ο Σύλλογος Βριλησσίων Καλλινίκη προγραμματίζει εκδρομή στο Μιλάνο. 28/3/25-31/3/2025! Παραθέτουμε το πρόγραμμα!
4 μέρες , κόστος 470ευρώ.
Η τιμή αυτή θα ισχύσει για αεροπορικά εισιτήρια που θα εκδοθούν μέχρι 30/1/2025.
Ενώ αντίστοιχα πρέπει να κατατεθεί προκαταβολή 200 ευρώ και αντίγραφο ταυτότητας. Στην τιμή περιλαμβάνονται: *αεροπορικά εισιτήρια
*Φόροι αεροδρομίου
*Μεταφορές από και προς το αεροδρόμιο
*Κεντρικό ξενοδοχείο 4 αστέρων με πρωινό
*Η τιμή αφορά το άτομο σε δίκλινο
*8κιλη βαλίτσα
Δεν περιλαμβάνονται:
-Ξενάγηση πόλης 40 ευρώ το άτομο και -οι είσοδοι σε μουσεία και Duomo.
Το ταξίδι στο Μιλάνο με το πρακτορείο Paradise Travel

Ταξίδι στο Μιλάνο με το Paradise Travel

Παρασκευή 28/03/2025

Ώρα συνάντησης μας στο αεροδρόμιο Ελευθέριος Βενιζέλος (μπροστά στο desk της sky express) στις 11:00 το πρωί.
Αναχώρηση 13:00
Άφιξη στο Μιλάνο στις 14:35.
Μεταφορά στο ξενοδοχείο μας και τακτοποίηση.
Ελεύθερο απόγευμα με προτάσεις της ξεναγού-συνοδού μας.
Το βράδυ, προαιρετικό δείπνο σε παραδοσιακό εστιατόριο, κοντά στο ξενοδοχείο μας.

Σάββατο 29/03/2025
Πρωινό στο ξενοδοχείο μας.
Συνάντηση στο λόμπι του ξενοδοχείου στις 09:00 και αναχώρηση για την ξενάγηση μας:
Καθεδρικός Ναός του Μιλάνου (Duomo di Milano): Ένα από τα πιο εντυπωσιακά γοτθικά κτίρια στην Ευρώπη. Μπορείτε να ανέβετε στην οροφή για εκπληκτική θέα της πόλης.
Λά Κόρτσε Σόρντι (La Scala): Το περίφημο θέατρο, το οποίο είναι ένα από τα πιο σημαντικά του κόσμου για την όπερα και το μπαλέτο. Αν έχετε χρόνο, μπορείτε να παρακολουθήσετε μια παράσταση ή να επισκεφθείτε το μουσείο του θεάτρου.
Αυτοκρατορικό Κάστρο (Castello Sforzesco): Αυτό το κάστρο έχει ιστορία που χρονολογείται από τον 15ο αιώνα και φιλοξενεί πολλές τέχνες, μουσεία και εκθέσεις.
Galleria Vittorio Emanuele II: Ένα πολυτελές εμπορικό κέντρο με εντυπωσιακή αρχιτεκτονική και υψηλής ποιότητας καταστήματα.

Διάρκεια : 4 ώρες

Κυριακή 30/03/2025

Προαιρετική ημερήσια εκδρομή στο Βergamo.

Η Μπέργκαμο (Bergamo) είναι μια πανέμορφη ιστορική πόλη στη βόρεια Ιταλία, στην περιφέρεια της Λομβαρδίας, μόλις 50 χιλιόμετρα βορειοανατολικά του Μιλάνου. Είναι γνωστή για τη μεσαιωνική της ατμόσφαιρα, την πολιτιστική της κληρονομιά και τη μαγευτική της θέα.

Επιστροφή στο ξενοδοχείο μας αργά το απόγευμα.

Δευτέρα 31/03/2025

Προαιρετική εκδρομή στην λίμνη Como.
Η λίμνη Κόμο είναι μια από τις πιο όμορφες και δημοφιλείς περιοχές στην Ιταλία και αποτελεί εξαιρετική επιλογή για μια προαιρετική εκδρομή από το Μιλάνο. Βρίσκεται περίπου 1 ώρα μακριά από την πόλη και προσφέρει εκπληκτικά τοπία, γραφικά χωριά και πολυτελή βίλες. Τα βασικά σημεία που θα δούμε στη λίμνη Κόμο είναι:

1. Κομό (Città di Como):
Η πόλη Κόμο είναι το κεντρικό σημείο της περιοχής και έχει πολύ να προσφέρει, από την παλιά πόλη μέχρι τα εμπορικά δρομάκια. Μπορείτε να επισκεφτείτε τον Καθεδρικό Ναό του Κόμο (Duomo di Como), ο οποίος είναι ένα υπέροχο παράδειγμα γοτθικής αρχιτεκτονικής, και την Πλατεία Κόμο με τα πολλά καφέ και εστιατόρια.
Από την Κόμο μπορείτε να πάρετε ένα πλοίο και να ταξιδέψετε κατά μήκος της λίμνης για να απολαύσετε τη θέα και να φτάσετε σε άλλες πόλεις και χωριά της περιοχής.

Επιστροφή στο ξενοδοχείο μας το μεσημέρι.
Το πρωί ως τις 11:00 θα γίνει check out στα δωμάτια.
Αναχώρηση για το αεροδρόμιο στις 16:30.

Περιλαμβάνονται:
Αεροπορικά εισιτήρια
Φόροι αεροδρομίων
8 κιλη βαλίτσα και προσωπικό αντικείμενο
Μεταφορές από και προς το αεροδρόμιο
3 διανυκτερεύσεις σε κεντρικό ξενοδοχείο 4 **** με πρωινό

Δεν περιλαμβάνονται:
Ότι αναφέρεται στο πρόγραμμα προαιρετικό
Ξενάγηση πόλης 40€
Δείπνα
Κόστος εκδρομών (η τιμή θα είναι ανάλογη με τα άτομα που θα έρθουν και πώς θα γίνει η μεταφορά)

Υ.Γ. Μην ξεχάσετε την φωτογραφική σας μηχανή

Γραφείο : Paradise Travel M.IKE
Υπεύθυνη & συνοδός:
Ράνια Πουλάκη:
Mob+306972308089Greece)

Καλό μας ταξίδι …

Εκδήλωση ενδιαφέροντος και πληροφορίες σχετικά, στα γραφεία του συλλόγου καθημερινά και στο τηλ 6936913105

Έκθεση Παιδικής Ζωγραφικής
2025-03-16 18:00 - 20:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Σας καλούμε στην έκθεση παιδικής ζωγραφικής με θέμα “ΑΦΡΙΚΗ” του Πολιτιστικού Συλλόγου Καλλινίκη, την Κυριακή 16/03/2025 και ώρα 18:00, στον πολυχώρο εκδηλώσεων Καλλινίκη, Κισσάβου 18Α.

Ημερίδα υγείας -Akoustica Medica
2025-03-09 11:00 - 14:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
O σύλλογος ΚΑΛΛΙΝΙΚΗ σε συνεργασία με την εταιρία Akoustica Medica προγραμματίζει Ημερίδα Υγείας την Κυριακή 9 Μαρτίου 2025 και ώρα 11:00-14:00, η οποία περιλαμβάνει :

Ενημερωτική ομιλία από ΩΡΛ ιατρό.
Δωρεάν σύντομες αξιολογήσεις ακοής από τον ειδικό ακοοπροθετιστή της Αkoustica Medica , για όσους συμμετέχοντες το επιθυμούν.

Στόχος μας να αναδείξουμε τη σημασία της καλής ακοής και να ενθαρρύνουμε τον προληπτικό έλεγχο της ακουστικής ικανότητας ως βασικό κομμάτι της φροντίδας της υγείας μας.
Η δράση πραγματοποιείται στο πλαίσιο της Παγκόσμιας Εκστρατείας για Καλύτερη Ακοή.

Θέατρο Παλλάς: Σταύρος Ξαρχάκος - Διάλογος
2025-02-26 21:00 - 23:30 | Θέατρο Παλλάς, Βουκουρεστίου 3-5, Αθήνα, 10562, Ελλάδα
Πάμε Παλλάς Τετάρτη 26/2/2025 , αυτή τη φορά για τον Μουσικοσυνθέτη Σταύρο Ξαρχάκος ,με ερμηνεύτριες την Ελεονόρα Ζουγανέλη και την Ηρώ Σαΐα
Μια σπάνια μουσική συνάντηση.
Μια μουσική υπόκλιση στο συναίσθημα.
Μία εκρηκτική σύμπραξη στο Θέατρο Παλλάς Τετάρτη 26 Φεβρουαρίου.

Η συναυλία αυτή είναι ένα απρόβλεπτο μουσικό ταξίδι με ιδιαίτερη έμφαση στα λυρικά τραγούδια του Μαέστρου, χωρίς φυσικά να λείπουν και τα τραγούδια ορόσημο με τα οποία ταυτίστηκαν γενιές και αποτελούν σήμερα μουσική ιστορική παρακαταθήκη.

Ένας ζωντανός διάλογος ανάμεσα στην ιστορία, την παράδοση και το μέλλον της ελληνικής μουσικής.
Ένας παθιασμένος διάλογος του Μαέστρου με τους μουσικούς και τις τραγουδίστριες.
Ένας έντονος, συναρπαστικός όσο και αρμονικός διάλογος μεταξύ των δύο ερμηνευτριών.
Ένας ερωτικός διάλογος μεταξύ του κοινού και των ανθρώπων της σκηνής.
Η Ελεονώρα Ζουγανέλη και η Ηρώ Σαΐα, δύο από τις σημαντικότερες και πιο χαρισματικές ερμηνεύτριες της νέας γενιάς, θα δώσουν νέα πνοή στα διαχρονικά τραγούδια και θα μας μεταφέρουν με τον πηγαίο και αυθεντικό τους τρόπο στο ιδιοσυγκρασιακό μουσικό σύμπαν του Σταύρου Ξαρχάκου.

Θέατρο Παλλάς, Βουκουρεστίου 5, Αθήνα ώρα 21:00
Τιμή εισιτηρίου 35 ευρώ Ζώνη Δ.
Κρατήσεις στα γραφεία του συλλόγου και στο τηλ 210-6139689 το αργότερο μέχρι 5/2/25

Μαθήματα Α' Βοηθειών
2025-02-16 12:00 - 13:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Δωρεάν για όλους μαθήματα Α’ Βοηθειών & Κάρπα από τους Σαμαρείτες και τον Ερυθρό Σταυρό

Πάρτυ Μασκέ
2025-02-08 21:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Βάλτε τις στολές σας, φορέστε την καλή σας διάθεση και ελάτε να χορέψουμε και να διασκεδάσουμε με τους υπέροχους ήχους του dj μας.
Σάββατο 8 Φεβρουαρίου, ώρα 21:00 στον πολυχώρο εκδηλώσεων Καλλινίκη.
Είσοδος: 10€ (περιλαμβάνονται 2 ποτά)
Καλές Απόκριες.

Οι Schumann και ο Brahms - Η συνάντηση
2025-02-05 19:30 - 21:00 | Μέγαρο Μουσικής Αθηνών, Βασιλίσσης Σοφίας, Πέτρου Κόκκαλη, Αθήνα, 11521, Greece
Πάμε Μέγαρο Μουσικής, σε μια μουσική-θεατρική παράσταση «Οι Σούμαν και ο Μπράμς ..-Η ΣΥΝΑΝΤΗΣΗ». Κείμενα και σκηνοθεσία Φωτεινή Νταφοπούλου, στην αίθουσα “Λίλιαν Βουδούρη”. Τετάρτη 5 Φεβρουαρίου 2025 ώρα 19:30. Τιμή εισιτηρίου 17 ευρώ.
Η μετακίνηση λόγω άμεσης πρόσβασης, θα πραγματοποιηθεί με το Μετρό από Δουκίσσης Πλακεντίας. Ώρα συνάντησης 18.00 στο φουαγιέ του Μετρό Κρατήσεις στα γραφεία του συλλόγου μας καθημερινά.
Υπόθεση: Ρόμπερτ Σούμαν, η Κλάρα Σούμαν και ο Γιοχάννες Μπράμς , πρωτοπόροι του ρομαντισμού στη Γερμανία του 18ου αι. στην παράστασή , συναντιούνται, συνυπάρχουν και δημιουργούν δεσμούς φιλίας, αγάπης και έρωτα. Συνδετικός κρίκος στις ζωές τους είναι η μουσική, ώσπου η ΣΥΝΑΝΤΗΣΗ αναδεικνύεται σε θύλακα έντονων συναισθημάτων ,και δημιουργεί κραδασμούς στη συναισθηματική ισορροπία όλων.
Η μουσική των 3 συνθετών , σε εκτελέσεις επιλεγμένων έργων για πιάνο, αποκωδικοποιεί ανείπωτες σκέψεις και συναισθήματα , όχι μόνο της «μοιραίας συνάντησης» , αλλά πιστοποιεί και το μεγαλείο του συνολικού έργου των ΣΟΥΜΑΝ και ΜΠΡΑΜΣ.
Διάρκεια : 90′
Κουστούμια: Φωτεινή Νταφοπούλου
Σκηνογραφία: Kατερινά Κασσαβέτη
Σολίστ στο πιάνο: Κατερίνα Τοπαλίδου
4 χέρια: Σάββας Ντάσακλης
Guest: Η Σοπράνο Μαριμέλ Χρυσή
Παίζουν οι ηθοποιοί:
Σούμαν: Πέτρος Αποστολόπουλος
Κλάρα Σούμαν: Μάρω Χαραλαμπίδου
Μπραμς: Θωμάς Χαβιανίδης
Μια ποιοτική παράσταση που αξίζει να παρακολουθήσετε.

Κοπή Πρωτοχρονιάτικης Πίτας 2025
2025-01-18 21:00 - 23:30 | Ταβέρνα “ΜΑΓΓΙΝΑΣ”, Πλατεία Εθνικής Αντιστάσεως, Μελίσσια, 15127, Greece
Τα μέλη και το Δ.Σ. του Συλλόγου μας, σας προσκαλούν το Σάββατο 18 Ιανουαρίου 2025 στις 21:00 στην ταβέρνα “ΜΑΓΓΙΝΑΣ” Πλατεία Εθν. Αντιστάσεως – 151 27 – Μελίσσια για να καλωσορίσουμε την νέα χρονιά με την κοπή της Πρωτοχρονιάτικης πίτας.
Πλήρες μενού με πλούσια πρώτο και κυρίως πιάτο κρεατικών, σαλάτα με ντιπ, γλυκό. Συμπεριλαμβάνεται στην τιμή άφθονο ποτό και αναψυκτικά και ζωντανή μουσική.
Προσκλήσεις μπορείτε να προμηθευτείτε από τα γραφεία μας Κισσάβου 18 Α – Πρωί: 11:00 – 13:00 – Απόγευμα 18:00 – 20:00
Για κρατήσεις τηλ. στο 210 6139689 – 693 6913105

Μαθήματα Yoga
2025-01-09 20:30 - 21:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μαθήματα Yoga με την Ελίζα. H Yoga απευθύνεται σε όλους και μπορεί να μας ανοίξει δρόμους για την βελτίωση της φυσικής μας κατάστασης και των αντοχών μας, να βοηθήσει στην γνώση του σώματος μας και γιατί όχι να διευκολύνει σε πολλούς τομείς την καθημερινότητα μας. Κι όλα αυτά μέσα από το παιχνίδι, το γέλιο, την όμορφη ατμόσφαιρα και την ηρεμία..
ΕΝΑΡΞΗ: Πέμπτη 26/09/2024 και κάθε Πέμπτη 20:30 – 21:300

Παιδικό θέατρο "Ρωμαίος & Ιουλιέτα"
2024-12-29 10:15 - 13:00 | Θέατρο Ακροπόλ, Ιπποκράτους 9, Αθήνα, 10679, Greece
Κυριακή 29/12 και ώρα 11.00 πάμε τα παιδιά μας στο Ακροπόλ στην ποιοτική παιδική σκηνή «ΡΩΜΑΙΟΣ ΚΑΙ ΙΟΥΛΙΕΤΑ»
Κόστος εισιτηρίου Α Ζώνης 15 ευρώ (συν 6 το πούλμαν) . Αναχώρηση από τα γραφεία μας 10:15. Κρατήσεις Κισσάβου 18Α τηλ 2106139689
Μοιάζει με ποίημα! Με παραμύθι! Με θεατρικό! Με κινηματογραφικό! Με χορευτικό! Όλα μαζί!

Το μοναδικό αριστούργημα που συγκλόνισε ολόκληρη την ανθρωπότητα!

Ένα έργο νεανικό, δροσερό και πηγαίο! Θέμα του, η Αγάπη! Ο Σαίξπηρ διδάσκει στα παιδιά κάθε ηλικίας… πολιτισμό Αγάπης. «Αγάπης προσανατολισμό»!

Στο θεατρικό αυτό μεγαλείο δύο πνεύματα ανταγωνίζονται: Από τη μια το εξουσιαστικό των οικογενειών και από την άλλη το φιλελεύθερο πνεύμα των δύο νεαρών που αγαπιούνται, αψηφώντας την πατρογονική έχθρα.

Στο έργο μας, τα παιδιά θα γελάσουν με τ’ αστεία και τις αψιμαχίες, θα απολαύσουν σπουδαίες ξιφομαχίες και θα συγκινηθούν με το πείσμα των ηρώων να πετύχουν το σκοπό τους. Θα λάβουν υψηλά νοήματα περί ηθικής και ευγένειας, θα προβληματιστούν για τα στερεότυπα της εποχής και θα χειροκροτήσουν δυνατά την παράσταση που έχει το χάρισμα να απευθύνεται σε όλες τις ηλικίες!

Θα απολαύσουν σκηνογραφικό πλούτο που θυμίζει θέατρο μιας άλλης εποχής:

Εκατό κοστούμια από το βεστιάριο του Εθνικού, κοσμήματα, καπέλα, ζώνες, μπότες, προσωπίδες χρυσοποίκιλτες και μουσικοί επί σκηνής, θα παρουσιάσουν το πιο βαθύ κείμενο της παγκόσμιας θεατρικής φιλολογίας. Η δασκάλα – σκηνοθέτις Ειρήνη Ιακώβου υπηρετεί το κείμενο με αριστοτεχνική φιλοτεχνία, τιμώντας και χαϊδεύοντας την κάθε λεξούλα του σπουδαίου συγγραφέα.

Η κωμική διάθεση, οι χαριτωμένοι διάλογοι και τα λογοπαίγνια εναλλάσονται με το τραγικό, γεμάτο αντιθέσεις και ανατροπές!

Το αλληλοδιάδοχο των σκηνών , οι σπουδαίες χορογραφίες και τέλος οι πιο ρομαντικές, οι πιο αστείες αλλά και οι πιο δραματικές, συναρπαστικές μουσικές του έργου, θα μαγέψουν τους μικρούς και μεγάλους θεατές μας!

Θέατρο Rex - "Το σχολείο των γυναικών"
2024-12-21 19:00 - 22:00 | Θέατρο Rex, Πανεπιστημίου 48, Αθήνα, 10564, Greece
Στις 21/12 πάμε Εθνικό Θέατρο “Το σχολείο των γυναικών” του Μολιέρου με τον Γιάννη Μπέζο .
Κόστος εισιτηρίου 19 ευρώ (συν 7 το πούλμαν) ώρα παράστασης 20:30, ώρα αναχώρησης 19:00
Το Εθνικό Θέατρο παρουσιάζει στο Θέατρο Rex – Σκηνή «Μαρίκα Κοτοπούλη», ένα έργο-σταθμό του παγκόσμιου ρεπερτορίου, Το σχολείο των γυναικών του Μολιέρου, στην απαράμιλλη έμμετρη μετάφραση της Χρύσας Προκοπάκη.

Μια καταιγιστική κωμωδία παρεξηγήσεων με την υπογραφή του Αλέξανδρου Μυλωνά, ο οποίος επιστρέφει δυναμικά στη σκηνοθεσία με έναν ανατρεπτικό θίασο, που υπόσχεται στιγμές αυθεντικής θεατρικής απόλαυσης. Ένα έργο για τη γυναικεία χειραφέτηση με όχημα τον έρωτα, που καυτηρίαζε το πατριαρχικό καθεστώς της εποχής, προκαλώντας μέγα σκάνδαλο. Πού βρισκόμαστε, όμως, άραγε τέσσερις αιώνες μετά;
Για κρατήσεις εισητηρίων τηλ στο 210-6139689 ή στο γραφείο του συλλόγου Κισσάβου 18Α Βριλήσσια

Χριστούγεννα στο Baraonda
2024-12-20 22:00 - 23:30 | Baraonda Music Hall, Αναστασίου Τσόχα 43, Αθήνα, 11521, Greece
Χριστούγεννα, η Καλλινίκη πάει Baraonda! Παρασκευή 20 Δεκεμβρίου!
Κλείστε από τώρα θέση στο τραπέζι μας, βάλτε τα καλά σας και την καλή σας διάθεση και πάμε να απολαύσουμε pro-revegion.
Τιμή πλήρους μενού 88 ευρώ το άτομο, μόνο ποτό η φιάλη κρασιού ανά 2 άτομα 115 ευρω, ανά 4 άτομα 170 απλή φιάλη αλκοόλ.
Κρατήσεις προπληρώνονται στο γράφειο του συλλόγου Κισσάβου 18Α καθημερινά έως 1/12, τηλ: 210-6139689, 693-6913105
Να νοιώσουμε γιορτές και λίγο διαφορετικά…

Stand up: "Έχω Θυμό"
2024-12-14 20:30 - 22:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
«Έχω Θυμό»: Το stand up του Κωνσταντίνου Καραγάνη που δεν πρέπει να χάσεις. Στον πολυχώρο εκδηλώσεων Καλλινίκη, το Σάββατο 14/12, ώρα 20:30.
Η αλήθεια είναι ότι έχουμε θυμό, και αυτό βγαίνει προς τα έξω. Και δεν τον έχουμε από μόνοι μας. Κάποιος μας τον προκαλεί.
Ο Κωνσταντίνος είναι έξαλλος. Με τις «μανούλες» των social media. Γενικά με τα social media. Με τις ταυτότητες. Με τις θεωρίες συνομωσίας. Με τα «σύγχρονα» εγκλήματα που μένουν ατιμώρητα. Με τα ζώδια. Με τους γάμους. Βασικά με όλα. Και πρέπει να πει γιατί θα σκάσει. Αλλά θα βοηθήσει και εσάς να ξεπεράσετε τον θυμό μας. Θα προσπαθήσει τουλάχιστον. Μην τα θέλετε όλα δικά σας…

Χριστουγεννιάτικη παράσταση ταχυδακτυλουργίας
2024-12-08 12:30 - 13:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Τα Χριστούγεννα πλησιάζουν, ετοιμάσαμε προγράμματα που θα μας χαρίσουν τέλειες στιγμές χαλάρωσης και χαράς. Φέρνουμε τον μοναδικό Skyman Γιαννόπουλο, του Γυάλινου θεάτρου, για να μας χαρίσει μοναδικό θέαμα, διαδραστικό μαζί με όλους όσοι θα έρθουν, μικροί & μεγάλοι.
Σας περιμένουμε, κλείστε τις θέσεις από τώρα.
Είσοδος: 8€

Θεατρική παράσταση "Η Ετυμηγορία"
2024-12-07 19:30 - 23:30 | Κέντρο Πολιτισμού “Ελληνικός Κόσμος”, Πειραιώς 254, Ταύρος, 17778
Το Κέντρο Πολιτισμού «Ελληνικός Κόσμος» υποδέχεται το θεατρικό έργο «Η Ετυμηγορία» του Barry Reed, σε θεατρική διασκευή της Margaret May Hobbs. Τον ρόλο του μαχητικού και αδέκαστου δικηγόρου μιας σκοτεινής και περίπλοκης υπόθεσης που παρουσιάζεται για πρώτη φορά στην Ελλάδα ερμηνεύει ο μοναδικός Γρηγόρης Βαλτινός. Μετά την τεράστια επιτυχία του «DA» του Hugh Leonard, με τον Γρηγόρη Βαλτινό να ενσαρκώνει τον πρωταγωνιστικό ρόλο, ο Πέτρος Ζούλιας αναλαμβάνει να σκηνοθετήσει ένα βαθιά κοινωνικό δικαστικό δράμα σε μία φιλόδοξη παραγωγή του Ιδρύματος Μείζονος Ελληνισμού και της Θέασις Δράσεις Πολιτισμού.
Πρωταγωνιστούν: Ζέτα Δούκα, Γιώργος Σουξές, Νίκος Αρβανίτης, Βασίλης Χαλακατεβάκης, Κώστας Καζάκας, Δημήτρης Καραμπέτσης, Γεωργία Καλλέργη, Άννα Μονογιού, Μανώλης Γεραπετρίτης, Μαριάννα Τουντασάκη, Γιώργος Τσουρουνάκης, Αλεξάνδρα Κολαΐτη, Παντελής Ψακίδης.
Στον ρόλο της Μητέρας, η Χριστίνα Τσάφου.
Σάββατο 07/12/2024 ώρα 21.00 ,και ώρα αναχώρησης 19.30. (τιμή εισιτηρίου 28ευρω και 6 ευρώ το πούλμαν)
Κρατήσεις έως 25/11, τηλ. 210 6139689 – 693 6913105

Ο Τάκης Ζαχαράτος στο Embassy Theater
2024-11-30 19:30 - 23:30 | Embassy Theater, Πατριάρχου Ιωακείμ 5, Αθήνα, Αττική, 10673, Greece
Η ΚΑΛΛΙΝΙΚΗ πάει στο ιστορικό Embassy στο Κολωνάκι στον showman Τάκη Ζαχαράτο! Σάββατο 30 Νοεμβρίου , ώρα 21.00 τιμή εισιτηρίου 28ευρω (συν 5 η μεταφορά).

100 διαφορετικά πρόσωπα από την πολιτική, καλλιτεχνική και καθημερινή ζωή, 10 μουσικοί επί σκηνής, 10μελές μπαλέτο, 2 ώρες μαγείας,διαρκών μεταμορφώσεων και μια μεγάλη αγκαλιά από τον αγαπημένο showman Τάκη Ζαχαράτο.

Μπρίο, μαεστρία, ταλέντο, καυστική σάτιρα, τραγούδια και πολύ γέλιο στο SWEET DREAMS … από κοντά!, μια πολύ επιτυχημένη παράσταση με συνεχόμενα sold out και συνεχείς παρατάσεις που κέρδισε την καρδιά χιλιάδων θεατών στη Θεσσαλονίκη και έρχεται για να κατακτήσει και τους Αθηναίους.

Στις 19.30 ραντεβού στην Καλλινίκη για αναχώρηση
Κρατήσεις έως 20/10

Εκδρομή στα Καλάβρυτα
2024-11-24
Η Καλλίνικη πάει Καλάβρυτα ! Μονοήμερη Κυριακάτικη εκδρομή με προορισμό τα Καλάβρυτα 24 Νοεμβρίου 2024.
Πρόγραμμα : Αναχώρηση 07:30 απο ΚΑΛΛΙΝΙΚΗ Κισσάβου 18Α
Θα μεταβούμε οδικώς στο Διακοπτό, όπου εκεί θα έχετε την επιλογή να επιβιβαστείτε στον οδοντωτό, απολαμβάνοντας μια μοναδική διαδρομή μέσα από το φαράγγι του Βουραϊκού ή να συνεχίσετε με το πούλμαν. Στα Καλάβρυτα θα επισκεφθούμε ένα από τα πιο χαρακτηριστικά σημεία του τόπου, σπουδαίο σύμβολο του Ελληνικού Έθνους, τη Μονή της Αγίας Λαύρας, εκεί όπου σηκώθηκε το πρώτο λάβαρο της επανάστασης του 1821. Ενώ στη συνέχεια θα επισκεφθούμε το επιβλητικό Μέγα Σπήλαιο όπου η Μονή είναι χτισμένη το 362 σε ένα εντυπωσιακό τοπίο στην είσοδο μιας φυσικής σπηλιάς. Θα παραμείνουμε στη Μονή να προσκυνήσουμε και όσοι επιθυμούν μπορούν πάρουν τον καφέ τους ή λουκουμάδες.
Το μεσημέρι θα καταλήξουμε στα Καλάβρυτα οπου θα έχουμε χρόνο για να γνωρίσουμε την όμορφη πόλη, να δούμε το Σχολείο που έχει γίνει μουσείο , να περπατήσουμε στο σταθμό του τρένου και εκεί θα έχουμε και το μεσημεριανό μας γεύμα .Θα γευματίσουμε στην ιστορική κωμόπολη.
Αναχώρηση για Αθήνα με σύντομη στάση στον Ισθμό.
Τιμή : 25 € η μεταφορά (δεν συμπεριλαμβάνεται το εισιτήριο του οδοντωτού 9,50 ευρώ, αναχ.9:40΄ ο οδοντωτός από Διακοφτό)
Εκδήλωση ενδιαφέροντος έως 15/11, οι κρατήσεις προπληρώνονται τηλ. 210-6139689

Θέατρο Παλλάς - "Ωραία μου κυρία"
2024-11-07 19:30 - 23:00 | Θέατρο Παλλάς, Βουκουρεστίου 3-5, Αθήνα, 10562, Ελλάδα
Η “ΚΑΛΛΙΝΙΚΗ” πάει στο μιούζικαλ των μιούζικαλ των 9 ΌΣΚΑΡ: “Ωραία μου Κυρία” στο Παλλάς. Βασισμένο στο θεατρικό έργο «Πυγμαλίων» του George Bernard Shau! Η «Ωραία μου κυρία», το μιούζικαλ των μιούζικαλ, με τη συγκινητική ιστορία, το χιούμορ, τα πασίγνωστα τραγούδια, τα δεκάδες βραβεία παγκοσμίως μεταξύ των οποίων, 9 βραβεία OSCAR , 9 βραβεία TONY και 4 OLIVIER, έρχεται για πρώτη φορά στην Ελλάδα στην αυθεντική του μορφή, για να μαγέψει, να παρασύρει και να συναρπάσει το κοινό στο θέατρο ΠΑΛΛΑΣ.
Πέμπτη 7 Νοεμβρίου 2024 στις 19.30.
Τιμή εισιτηρίου 25 € (η μεταφορά συν 5€)
Δηλώνετε συμμετοχή στον Σύλλογος Βριλησσίων Καλλινίκη Κισσάβου 18Α καθημερινά πρωί από 11.00 -13.00 κ απόγευμα από 17.30-21.00

...όπως παλιά
2024-11-02 20:30 - 23:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ελάτε να περάσουμε ένα όμορφο Σαββατόβραδο όπως παλιά … με ποτό και μουσική με την Αστέρω Χριστοφίδου

Αρχάριο μάθημα Σύγχρονου χορού Release
2024-10-26 17:00 - 18:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Αρχάριο μάθημα Σύγχρονου χορού Release με την Σοφία Μπάρκα

Το μάθημα δίνει έμφαση στην ενδυνάμωση του σώματος την ενεργοποίησή του και τη ροή της κίνησης και του αέρα στο σώμα. Περιλαμβάνει ασκήσεις floorwork και χορογραφικές “φράσεις” με σκοπό να αποκτήσει το σώμα τη δύναμη και τη μαλακότητα που χρειάζεται, την εξοικείωση με το πάτωμα και να εξερευνήσει διαφορετικές ποιότητες κίνησης και έκφρασης. Δίνεται χώρος και χρόνος για αυτοσχεδιασμό και εξερεύνηση μέσα από διάφορα tasks κάθε φορά.
Έναρξη: Σάββατο 19/10 και κάθε Σάββατο 17:00 – 18:00
Πληροφορίες: 210 6139689 – 693 6913105

DEMONS στο Θέατρο Τζένη Καρέζη
2024-10-18 19:45 - 23:30 | Θέατρο Τζένη Καρέζη, Ακαδημίας 3, Αθήνα, 10671
18 Οκτωβρίου πάμε στο Θέατρο Τζένη Καρέζη, στο πιο εμβληματικό έργο που έχει παρουσιαστεί στον κόσμο: “DΕΜΟΝS”. Tο συνταρακτικό δράμα του Λαρς Νόρεν, σε σκηνοθεσία Χρήστου Σουγάρη.
To “DEMONS” είναι ένα γκροτέσκο, συγκρουσιακό και προκλητικό έργο που σταδιακά κορυφώνεται και αγγίζοντας πιο σκοτεινά εδάφη, για να δοκιμάσει το χιούμορ και την ειλικρίνειά μας.
Το ελκυστικά νοσηρό αυτό αριστούργημα του Λαρς Νόρεν – “εγγονού του Στρίνμπεργκ” για τους Σκανδιναβούς – φέρει όλη την παράνοια της “Στρινμπεργκικής” δραματουργίας, παράλληλα όμως αποκαλύπτεται ως ένα μοναδικό δείγμα μαεστρικού ψυχογραφήματος, φέρνοντάς μας αντιμέτωπους με τα ζητήματα της οικειότητας, της απώλειας, του μισογυνισμού, της ενδοοικογενειακής βίας, του εφησυχασμού, του τραύματος και του άγχους.
Ο Λαρς Νόρεν ήταν ένας από τους σημαντικότερους θεατρικούς συγγραφείς της Ευρώπης.
ΜΗΝ ΤΟ ΧΑΣΕΙΣ!
👉Παρασκευή 18 Οκτωβρίου 2024, ώρα 21.00 , αναχώρηση 19:45 από ΚΑΛΛΙΝΙΚΗ Κισσάβου 18Α.
👉Τιμή εισιτηρίου VIP 23 ευρώ (σειρά 4 και σειρά 5)μεταφορά με πούλμαν 5 ευρώ.
👇Τηλ κρατήσεων 6936913105
🛑Προξόφληση κρατήσεων έως 10/9/24

Ποιός πάει σε κηδεία με τέτοιο καιρό
2024-06-29 20:30 - 22:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μια μοναδική κωμωδία του Βαγγέλη Δουκουτσέλη σε σκηνοθεσία Τσιαμπά Αλκμήνη.

Παίζει η Θεατρική ομάδα του εργαστηρίου ΑΛΚΜΗΝΗ (Θ.Ε.Α.) :

Ειρήνη Αφεντούλη, Δήμητρα Βελώνια,
Oscar Cemuda,Κόννι Ιωαννίδη,
Παναγιώτης Σιμιτζής, Αναστασία Χατζηρόδου.

Τα έσοδα θα διατεθούν για την οργάνωση ημέρας χαράς στα Φιλοξενούμενα παιδιά της Μονάδας Προστασίας Παιδιού Πεντέλης (Αναρρωτήριο Πεντέλης)
Τιμή εισιτηρίου:5€

Τότε, τώρα, πάντα
2024-06-20 20:30 - 23:30 | Θέατρο Άλσους, Ευελπίδων 4, Αθήνα, 11474, Ελλάδα
“Τότε,τώρα,πάντα” του Σταμάτη Φασουλή στο θέατρο Άλσος 20/6 ώρα 20.30. Εξασφαλίσαμε εισιτήρια για την νέα επιθεώρηση του καλοκαιριού (24 ευρώ το άτομο συν 5 το πούλμαν)
Ο Σταμάτης Φασουλής σκηνοθετεί, πρωταγωνιστεί και γράφει σε μια πλειάδα πρωταγωνιστών Αθερίδης, Δ.Γκοτσοπουλος, Ελευθερίου Λευτέρης, Μίρκα Παπακωνσταντίνου , Γιώργος Κωνσταντίνου, Ελένη Καστάνη, Κώστας Κόλλιας, Αντώνης Λουδάρος, Δήμητρα Ματσούκα, Ματίνα Νικολάου, Ντορέτα Παπαδημητρίου, Μανίνα Ζουμπουλάκη, Κώστας Κόκλας, Βαγγέλης Νάσης, Πέπη Ραγκούσης, Τραιάννα Ανανία, Άννα Μάγκου, Δέσποινα Πολυκανδριώτη, Φαίη Φραγκιώτη.
Διάρκεια 180′ σε μουσική Σταμάτη Κραουνάκη και χορογραφίες Φωκά Ευαγγελινου.
Τηλ συμμετοχής 2106139689 , προπληρωμή κράτησης έως τις 15/6.
Αναχώρηση 18.45 από Κισσάβου 18Α.
